SUPER ออกหุ้นกู้ 2.3 พันล้าน ชูดอกเบี้ย 4.80% ขายสถาบัน-รายใหญ่
SUPER ออกหุ้นกู้ 2.3 พันล้านบาท ชูอัตราดอกเบี้ยคงที่ 4.80% ต่อปี เสนอขายผู้ลงทุนสถาบันและผู้ลงทุนรายใหญ่ เพื่อใช้เป็นทุนหมุนเวียนและนำเงินชำระคืนเงินกู้
SUPER ออกหุ้นกู้ 2.3 พันล้านบาท ชูอัตราดอกเบี้ยคงที่ 4.80% ต่อปี เสนอขายผู้ลงทุนสถาบันและผู้ลงทุนรายใหญ่ เพื่อใช้เป็นทุนหมุนเวียนและนำเงินชำระคืนเงินกู้
27 มิ.ย. 2565

นายจอมทรัพย์ โลจายะ ประธานเจ้าหน้าที่บริหาร บริษัท ซุปเปอร์ เอนเนอร์ยี คอร์เปอเรชั่น จำกัด (มหาชน) หรือ SUPER เปิดเผยว่าตามมติที่ประชุมสามัญผู้ถือหุ้นประจำปี 2565 ซึ่งได้จัดให้มีการประชุม ว่ามีมติอนุมัติการออกและเสนอขายหุ้นกู้ โดยมีวัตถุประสงค์เพื่อใช้ในการประกอบธุรกิจทั่วไป หรือชำระคืนเงินกู้และใช้ในการลงทุนของบริษัทและบริษัทย่อย และใช้เป็นทุนหมุนเวียน
ทั้งนี้บริษัทได้ออกและเสนอขายหุ้นกู้ระยะยาวชนิดระบุชื่อผู้ถือ มีผู้แทนผู้ถือหุ้นกู้ไม่ด้อยสิทธิไม่มีประกัน และไม่สามารถขอไถ่ถอนก่อนครบกำหนดของบริษัท รุ่นที่ 2/2565 มูลค่ารวม 2,300 ล้านบาท มีอายุ 3 ปี นับจากวันออกหุ้นกู้ โดยวันออกตราสาร 23 มิ.ย. 65 ส่วนวันที่ครบกำหนดตราสาร 23 มิ.ย.68 ซึ่งมีอัตราดอกเบี้ยคงที่ 4.80% ต่อปี พร้อมชำระดอกเบี้ยทุกสามเดือน ตลอดอายหุ้นกู้ โดยเสนอขายให้แก่ผู้ลงทุนสถาบัน และผู้ลงทุนรายใหญ่
สำหรับผู้จัดจำหน่ายหุ้นกู้สามารถจองผ่าน บริษัทหลักทรัพย์เคจีไอ (ประเทศไทย) จำกัด (มหาชน), บริษัทหลักทรัพย์เอเซีย พลัส จำกัด, บริษัทหลักทรัพย์หยวนต้า (ประเทศไทย) จำกัด, บริษัทหลักทรัพย์กรุงไทยเอ็กซ์ สปริง จำกัด, บริษัทหลักทรัพย์เคทีบีเอสที จำกัด (มหาชน) รวมถึงนายหน้าซื้อขายตราสารหนี้ บริษัทหลักทรัพย์ จัดการกองทุน เอเชียเวลท์ จำกัด